Mercedes-Benz Groupin pääkonttori Stuttgartissa.
Yhtiön suurimpia tuotantolaitoksia on Sindelfingen mersutehdas (ilmakuva 2008).
**Mercedes-Benz Group AG** (aikaisemmilta nimiltään **Daimler AG**, **DaimlerChrysler AG** ja **Daimler-Benz AG**) on saksalainen henkilöautojen ja hyötyajoneuvojen valmistaja sekä rahoituspalveluiden tarjoaja. Sen pääkonttori sijaitsee Stuttgartissa, Baden-Württembergin osavaltiossa. Saksalainen hyötyajoneuvovalmistaja Daimler Truck oli Daimlerin tytäryhtiö, kunnes se listautui Frankfurtin pörssiin 10. joulukuuta 2021.

Daimler AG on maailman 13:nneksi suurin autonvalmistaja ja suurin kuorma-autojen valmistaja.*lähde?*

Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla yhtiö oli vuonna 2017 sijalla 28. Se luokiteltiin samalla listalla Saksan toiseksi suurimmaksi pörssiyritykseksi. Yhtiön osakekannan markkina-arvo oli 76,1 miljardia Yhdysvaltain dollaria (toukokuussa 2017) ja liikevaihto 169,54 miljardia USD (2016). Yrityksellä oli palveluksessaan yli 282 000 työntekijää.

Historia
--------

Daimler-Benz perustettiin 28. kesäkuuta 1926, kun kaksi saksalaista yhtiötä Benz & Cie. ja Daimler Motoren Gesellschaft yhdistyivät. Yhtiöt olivat tehneet jo kahden vuoden ajan yhteistyötä, mutta yhteensulautumisen myötä uuden konsernin kaikki autot saivat brändinimeksi Mercedes-Benz. Tätä fuusiota symboloiden kummankin yhtiön logot yhdistettiin uusien autojen keulamerkiksi. Daimlerin logona toiminut kolmisakarainen tähti "Mercedes"-nimen kanssa yhdistettiin Benzin laakeriseppeleen ympäröidyn nimen kanssa.

* Benz & Cie.1909–1916Benz & Cie.  
1909–1916
* Daimler Motoren Gesellschaft1916–1926Daimler Motoren Gesellschaft  
1916–1926
* 1926–nykypäivä1926–nykypäivä

DaimlerChrysler AG perustettiin 12. marraskuuta vuonna 1998 saksalaisen Daimler-Benzin ja yhdysvaltalaisen Chrysler Corporationin fuusion tuloksena. Chrysler-divisioonan tuotettua runsaasti tappiota DaimlerChrysler ilmoitti toukokuussa 2007 myyvänsä 80,1 % divisioonasta sijoitusyhtiö Cerberus Capital Management LP:lle. Kauppa toteutui 3. lokakuuta 2007, ja Daimlerille jäi 19,9 %:n osuus uudessa Chrysler-yhtiössä (*Chrysler LLC*). Ylimääräisessä yhtiökokouksessa Berliinissä 4. lokakuuta vuonna 2007 yhtiön nimi muutettiin DaimlerChrysler AG:stä muotoon Daimler AG. Helmikuussa 2022 yhtiön nimi muutettiin Mercedes-Benz Group AG:ksi.

Konserni
--------

Mercedes-Benz Groupin päätuotteita ovat henkilöautot ja hyötyajoneuvot, mutta se toimii myös rahoitusmarkkinoilla (*Daimler Financial Services AG*). Konserni on myös yksi EADS:n suuromistajista. Konsernin merkittävimpiä tuotemerkkejä ovat Mercedes-Benz, Mercedes-AMG, Maybach ja Smart.

Yritysvastuu
------------

Tammikuussa 2016 Daimler jäi kiinni lapsityövoiman käytöstä tuotantoketjussaan. Amnesty jäljitti Kongon demokraattisen tasavallan epävirallisilla kaivoksilla tuotetun koboltin muun muassa Daimler AG:n tuotteisiin. Kaivoksilla työskenteli nuorimmillaan 7-vuotiaita lapsia. Kaivosten toimintaa, kuten työturvallisuutta, ei valvottu, ja työläisiltä perittiin laittomia maksuja.

Daimlerin mukaan se ei pysty jäljittämään käyttämäänsä kobolttia Kongoon eikä muutoinkaan olemaan perillä kobolttinsa alkuperästä, koska tuotantoketju on monimutkainen. Yhtiö vastasi kuitenkin tekevänsä toimittajilleen eettisiä tarkastuksia, joissa selvitetään korruptiota, ympäristönsuojelua, lapsityövoimaa, yhdistymisvapautta ja ihmisoikeusrikkomuksia.

Huhtikuussa 2016 Panaman tietovuodosta selvisi, että Daimlerin tytäryhtiöllä formulatalli Mercedeksellä on yhteys veroparatiisiyhtiöihin. Mercedes oli sopinut ostavansa Nico Rosbergin kuljettajapalvelut Britannian Neitsytsaarille rekisteröidyltä postilaatikkoyhtiö Ambitious Group Limitediltä. Maksuista ei kuitenkaan ole todisteita. Kaupasta saadut tulot ovat laittomia, jos niitä ei ilmoita kotimaan veroviranomaiselle. Daimler kieltäytyi kommentoimasta sopimuksiaan.

Katso myös
----------

* Daimler Truck
* Freightliner Trucks

Lähteet
-------

1. 1 2 3 4 5 6 7  The World’s Biggest Public Companies. 2017 Ranking. Country: Germany (Vuoden 2017 Forbes Global 2000 -lista, Saksa; lähteenä on käytetty myös sivua 28. Daimler. Market Cap As of May 2017: $76.1 Billion) forbes.com. Viitattu 5.11.2017. (englanniksi)
2. ↑  Daimler Truck listautuu Frankfurtin pörssiin itsenäisenä yhtiönä *koneporssi.com*.  10.12.2021. Alma Media Oyj. Viitattu 10.12.2021.
3. ↑  DaimlerChrysler myy enemmistön Chryslerista Cerberukselle  14.5.2007. Hämeen Sanomat.  Arkistoitu 24.9.2015. Viitattu 9.8.2015.
4. ↑  DaimlerChrysler typistyi Daimleriksi *is.fi*.  5.10.2007. Taloussanomat. Viitattu 18.1.2021.
5. ↑  Daimler muutti nimensä Mercedes-Benziksi – kuorma-autot erilliseen yhtiöön  1.2.2022. Ilta-Sanomat. Viitattu 3.2.2022.
6. 1 2  "THIS IS WHAT WE DIE FOR" HUMAN RIGHTS ABUSES IN THE DEMOCRATIC REPUBLIC OF THE CONGO POWER THE GLOBAL TRADE IN COBALT (s. 8, 28, 59!, 76) *raportti*.  2016. Amnesty. Viitattu 5.4.2016.
7. ↑  NDR: Nico Rosbergin nimi löytyy Panaman papereista *Yle Uutiset*. Viitattu 5.4.2016.

Aiheesta muualla
----------------

* Kuvia tai muita tiedostoja aiheesta **Mercedes-Benz Group** Wikimedia Commonsissa

* Mercedes-Benz Groupin Internet-sivut (englanniksi) (saksaksi)
* Mercedes-Benz Group Frankfurtin pörssin sivustolla

|  |  |  |  |  |  |
| --- | --- | --- | --- | --- | --- |
| 

| * n
* k
* m
Saksa DAX-indeksi |
| --- |
|  |
| 
* Adidas
* Airbus Group
* Allianz
* BASF
* Bayer
* Beiersdorf
* BMW
* Brenntag
* Commerzbank
* Continental
* Covestro
* Daimler AG
* Daimler Truck
* Deutsche Bank
* Deutsche Börse
* Deutsche Post
* Deutsche Telekom
* E.ON
* Fresenius
* Fresenius Medical Care
* Hannover Rueckversicherung
* HeidelbergCement
* Henkel
* Infineon Technologies
* Merck
* MTU Aero Engines
* Munich Re
* Porsche
* Qiagen
* RWE
* SAP
* Sartorius
* Siemens
* Siemens Energy
* Siemens Healthineers
* Symrise
* Volkswagen
* Vonovia
* Zalando

 |
|  |
| Päivitetty: 8. maaliskuuta 2023 |

 |



|  |  |  |  |  |  |
| --- | --- | --- | --- | --- | --- |
| 

| * n
* k
* m
Euroopan unionin lippu Euro Stoxx 50 |
| --- |
|  |
| 
* Adidas
* Adyen
* Ahold Delhaize
* Air Liquide
* Airbus
* Allianz
* Anheuser-Busch InBev
* ASML Holding
* Axa
* BBVA
* BASF
* Bayer
* BMW
* BNP Paribas
* Danone
* Deutsche Börse
* Deutsche Telekom
* DHL Group
* Enel
* Eni
* EssilorLuxottica
* Ferrari
* Flutter Entertainment
* Hermès
* Iberdrola
* Inditex
* Infineon Technologies
* ING Group
* Intesa Sanpaolo
* Kering
* L'Oréal
* LVMH
* Mercedes-Benz
* Munich Re
* Nokia
* Nordea
* Pernod Ricard
* Prosus
* Safran
* Saint-Gobain
* Sanofi
* Santander
* SAP
* Schneider Electric
* Siemens
* Stellantis
* TotalEnergies
* Vinci
* UniCredit
* Volkswagen

 |
|  |
| Päivitetty: 18. syyskuuta 2023 |

 |